laion/Wikipedia-Exotic huggingface dataset:
סולן

סולן הוא חבר בלהקה או נגן בתזמורת אשר שר או מנגן את החלק העיקרי של השיר או היצירה. הסולן יכול לנגן על כלי נגינה אחד או יותר. הסולן בלהקה לעיתים נקרא האיש בחזית (Frontman). מונח זה מתייחס לתפקידים של המוזיקאי המוביל בקרב חברי הלהקה, כחבר עם התרומה המשמעותית ביותר לתדמית הלהקה בתקשורת לרבות דובר הלהקה בראיונות ובפני הציבור. המונח נפוץ מאוד במוזיקת הרוק והפופ. ישנם מקרים בהם האיש בחזית איננו הסולן. כמו קרי קינג, הגיטריסט של להקת סלייר וקריסט נובוסליץ', הבסיסט של נירוונה בימי פאט סמיר. הסולן, בדרך כלל, מכתיב את תדמית הלהקה ואישיותה לציבור כגון בלהקות ג'נסיס ודיפ פרפל. עם זאת, להקות רבות כמו איירון מיידן, AC/DC וואן הלן החליפו את סולנם ושמרו על שם הלהקה המקורית ועל אופייה. לא בכל להקה יש סולן. בלהקות כמו הביטלס, פינק פלויד וכוורת חברי הלהקה מתחלקים בתפקידי השירה. בלהקות מסוימות, כמו אפוקליפטיקה כלל אין סולן, אלא זמרי אורח מתחלפים. ברוק, הסולן, לעיתים קרובות, יכול להיות גם נגן או אחד מהגיטריסטים (לרוב גיטרת מקצב) כיוון שבדרך כלל בשירי רוק, הגיטרה היא המובילה את הלחן והצליל. אולם לפעמים הסולן אינו מנגן על אף כלי (לדוגמה: דני בסן – להקת תיסלם, אנתוני קידיס – להקת רד הוט צ'ילי פפרז), מנגן על גיטרה בס (לדוגמה: רוג'ר ווטרס – להקת פינק פלויד, למי קילמיסטר – להקת מוטורהד, גדי לי – להקת ראש, אבי בללי – להקת נקמת הטרקטור, טרבור הורן – להקת הבאגלז), על גיטרה (לדוגמה: דייב מאסטיין – להקת מגאדת', ג'יימס האטפילד – להקת מטאליקה, קורט קוביין – להקת נירוונה), בתופים (לדוגמה: פיל קולינס – להקת ג'נסיס, מיקי דולנז – להקת המאנקיז), או בקלידים (לדוגמה: אקסל רוז – להקת גאנז אנד רוזס, כריס מרטין – להקת קולדפליי). CARAMANICA, JON (December 12, 2008), "The Frontman in the Background". הניו יורק טיימס. (accessed 2009-01-19) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
חמש שאלות מדוע

5 שאלות מדוע או חמש שאלות מדוע (באנגלית: 5Whys או Five whys) היא טכניקת תחקירים איטרטיבית, המשמשת לחקר יחסי הסיבה והתוצאה העומדים בבסיס בעיה מסוימת. המטרה העיקרית של הטכניקה היא לקבוע את שורש הפגם או הבעיה על ידי חזרה על השאלה "מדוע?". כל תשובה מהווה בסיס לשאלה הבאה. ה"חמש" בשם נובע מתצפית אנקדוטאלית על מספר האיטרציות הדרושות בדרך כלל לפתרון הבעיה. לא לכל הבעיות שורש סיבתי אחד. אם רוצים לחשוף גורמי שורש מרובים, יש לחזור על השיטה ולשאול בכל פעם רצף שונה של שאלות. השיטה אינה מספקת כללים חד משמעיים ומהירים לגבי אילו שורות שאלות לחקור, או כמה זמן להמשיך בחיפוש אחר גורמי שורש נוספים. לפיכך, גם כאשר מתבצע מעקב צמוד אחר השיטה, התוצאה עדיין תלויה בידע ובהתמדה של האנשים המעורבים. דוגמה לבעיה היא: הרכב אינו מתניע. מדוע? המצבר התרוקן (מדוע ראשון) מדוע? האלטרנטור אינו מתפקד (מדוע שני) מדוע? חגורת האלטרנטור אינה מתפקדת כראוי (מדוע שלישי) מדוע? חגורת האלטרנטור התבלתה ולא הוחלפה (מדוע רביעי) מדוע? הרכב לא תוחזק בהתאם לתזמון השירות המומלץ (מדוע חמישי, שורש סיבתי) בדוגמה הזו ניתן להמשיך לתשאל ברמה שישית, שביעית או גבוהה יותר, אך חמש איטרציות של "מדוע?" בדרך כלל מספיקות כדי להגיע לסיבה בסיסית. המטרה היא לעודד את המתחקר להתחקות אחר שרשרת הסיבתיות עד לסיבה שורשית שעדיין יש קשר כלשהו לבין הבעיה המקורית, ולהימנע מהנחות ומלכודות לוגיות. בדוגמה זו ה"מדוע" החמישי מצביע על תהליך שאינו תקין או התנהגות שניתנת לשינוי, המעידה על הגעה לרמת שורש הסיבה. התשובה האחרונה מצביעה על תהליך. זהו אחד ההיבטים החשובים ביותר בגישת חמש הסיבות – "שורש השורש הנכון" צריך להצביע על תהליך שאינו עובד טוב או שאינו קיים. מנחים לא מאומנים יבחינו לעיתים קרובות כי ניתנו תשובות קלאסיות כגון "לא היה מספיק זמן", "חוסר תקציבי" או "חוסר בכח אדם". תשובות אלו אולי נכונות, אך הן אינן בשליטתנו. לכן, במקום לשאול את השאלה "מדוע?", שאל "מדוע התהליך נכשל?". הטכניקה פותחה במקור על ידי סקיצ'י טויודה היפני והייתה בשימוש בתאגיד טויוטה במהלך התפתחות מתודולוגיות הייצור שלה. הטכניקה היא מרכיב קריטי בהדרכה לפתרון בעיות, המועברת כחלק מההשראה למערכת הייצור של טויוטה. בכלי נעשה שימוש נרחב לא רק בטויוטה, והוא משמש כיום במקומות רבים, כגון בקאיזן, בייצור רזה ובשש סיגמא. חמשת הסיבובים פותחו בתחילה כדי להבין מדוע יש צורך בתכונות מוצר חדשות או בטכניקות ייצור ולא פותחו לצורך ניתוח גורמי שורש. שיטת 5 ה"למה" אומצה לתוך מתודולוגיית התחקורים הרשמית של הצי האמריקאי וכתוצאה מכך הפכה לסטנדרט בארגונים רבים גם מחוץ לארצות הברית ולתעשיות הביטחוניות. סיבתיות חמש המ"מים (איסוף מידע) השיטה הסוקרטית Five Whys Technique. adb.org. Asian Development Bank. בפברואר 2009. נבדק ב-5 בספטמבר 2019. {{cite book}}: (עזרה) Serrat, Olivier (2017). "The Five Whys Technique". Knowledge Solutions. pp. 307–310. doi:10.1007/978-981-10-0983-9_32. ISBN 978-981-10-0982-2. Fantin, Ivan (2014). Applied Problem Solving. Method, Applications, Root Causes, Countermeasures, Poka-Yoke and A3. ISBN 978-1499122282. Ohno, Taiichi (1988). Toyota production system: beyond large-scale production. Portland, OR: Productivity Press. ISBN 0-915299-14-3.
סוכרייה על מקל

סוכרייה על מקל (או לקקן) היא סוכרייה המכילה סוכר מוקשה וסירופ הטבולים על מקל, ומיועדת למציצה או לליקוק. מספר רב של חברות מייצרות סוכריות על מקל, והממתק מגיע בעשרות טעמים שונים. סוכרייה ממוצעת מכילה כ-60–70 קלוריות ליחידה. הממתק יוצר באופן מסחרי בקנה מידה גדול בתחילת שנות העשרים. כמה סוכריות על מקל מכילות מילוי, כמו גומי לעיסה (מסטיק) או שוקולד. מוצרים ידועים הם הצ'ופה צ'אפס (Chupa Chups) ודאמ-דאמס (DumDums). המונח האנגלי עבור "סוכרייה על מקל", Lollipop, נטבע באנגליה בשנת 1769 (לפי מילון אוקספורד לאנגלית משנת 1973), וציין סוכרייה המכילה בעיקר סוכר ונוזל דמוי דבש. החלק הראשון של שם הממתק באנגלית - Lollipop - קשור למילה "Loll" שפירושה לנדנד (את הלשון), "לולי" הייתה גם מילה בניב הצפוני לציון לשון. המקור של הסוכרייה על מקל עדיין אינו ידוע. שתי הערים רסין שבוויסקונסין וסן פרנסיסקו שבקליפורניה, טוענות[דרוש מקור] שהן הראשונות שיצרו מכונה אוטומטית לייצור סוכריות על מקל. קיימת גם עוגה שמוגשת בצורה כזו "קייק פופ" ובצורת טבעת "רינג פופ". בטורקיה נהוג למכור סוכריות טופי על מקל במגוון טעמים הנקראות: "מקון" על ידי מוכר עם עגלה בלבוש עות'מאני מסורתי. מדיה וקבצים בנושא סוכרייה על מקל בוויקישיתוף בעגה ירושלמית נקראת הסוכרייה "מציצה".
שבוע הנראות הביסקסואלי

שבוע הנראות הביסקסואלי או שבוע המודעות הביסקסואלית (באנגלית: Bisexual Awareness Week), הידוע גם בשם #BiWeek, הוא שבוע חגיגות שנתי שמתקיים ב-16–23 בספטמבר. השבוע הוא הרחבה ליום הנראות הביסקסואלי, המתקיים מדי שנה ב-23 בספטמבר. החגיגה מקדמת קבלה תרבותית של הקהילה הביסקסואלית, וכן ניסיונות לעודד זכויות ביסקסואליות. על פי סקר של מרכז המחקר של Pew מ-2013, ביסקסואלים מייצגים כ-40% מהקהילה הגאה. שבוע הנראות הביסקסואלי הוא פלטפורמה לזיהוי תמיכה ביסקסואלית ולהט"בית לאורך ההיסטוריה. שבוע הנראות הביסקסואלי נוסד על ידי GLAAD ו-BiNet USA (אנ'), בשביל ללמד אנשים על המכשולים העומדים בפני הקהילה הביסקסואלית, וכן לקבוע מדיניות שתבטיח קבלה ביסקסואלית ושילובם החברתי. יום הנראות הטרנסג'נדרית הבינלאומי שבוע המודעות הטרנסג'נדרי יום הנראות הביסקסואלי "Bisexual Awareness Week". Bicast. ארכיון מ-2019-09-18. נבדק ב-11 באפריל 2020. {{cite web}}: (עזרה) "#BiWeek 2016: Celebrate Bisexuality". GLAAD (באנגלית). 2016-09-01. ארכיון מ-2018-06-12. נבדק ב-2018-06-06. "A Survey of LGBT Americans". Pew Research Center. Pew Research Center. ארכיון מ-2021-02-09. נבדק ב-17 ביוני 2020. {{cite web}}: (עזרה) "It's Bisexual Awareness Week! Here Are Five Ways To Celebrate". Autostraddle (באנגלית אמריקאית). 2014-09-23. ארכיון מ-2018-06-12. נבדק ב-2018-06-06. Metzger, Logan (22 בספטמבר 2019). "Bisexual+ Awareness Week celebrates invisible community". Iowa State Daily. ארכיון מ-2020-04-11. נבדק ב-11 באפריל 2020. {{cite news}}: (עזרה) "Why Bisexual Awareness Week Matters" (באנגלית). 2016-09-23. ארכיון מ-2018-06-12. נבדק ב-2018-06-06. ערך זה הוא קצרמר בנושא להט"ב ובנושא תרבות. אתם מוזמנים לתרום לוויקיפדיה ולהרחיב אותו.
Du hast mich so fasziniert

"Du hast mich so fasziniert" (עברית: "כל כך הקסמת אותי") הוא סינגל שהוקלט על ידי הזמר האוסטרי הורסט וינטר. השיר ייצג את אוסטריה באירוויזיון 1960. בדומה לשירי התקופה, השיר בוצע בסגנון שאנסון צרפתי עם עיבוד גרמני. במרכז מילות השיר עומד וינטר ששר על ילדה שריתקה אותו במדריד ושהוא לא יכול להפסיק לחשוב עליה. ב-29 במרץ 1960 בוצע השיר באירוויזיון על ידי וינטר. השיר הושר שביעי בסדר ההופעות, לפני מונקו ואחרי נורווגיה. בתום ספירת הקולות, השיר הגיע למקום השביעי עם שש נקודות. Eurovision 1958 Results: Voting & Points
ירין פרץ

ירין פרץ (נולד ב-17 ביולי 1998) הוא כדורגלן ישראלי, המשחק בעמדת הבלם. פרץ התחיל את הקריירה שלו בקבוצת הילדים של הפועל באר שבע ובגיל 14 הצטרף למחלקת הנוער של בית"ר טוברוק. ב-27 במרץ 2018, פרץ ערך את הופעת הבכורה שלו בקבוצה הבוגרת בניצחון 0–1 נגד הפועל אורנית. באותה עונה, כבש מעמדת הבלם 9 שערים בקבוצת הנוער והיה שותף לחזרה שלה לליגת העל בכדורגל לנוער. ב-2 ביולי 2018, פרץ חתם בהפועל תל אביב מליגת העל, וכעבור כחודש הושאל להפועל חדרה. ב-7 באוגוסט, פרץ ערך את הופעת הבכורה שלו בקבוצה בניצחון 0–4 נגד מכבי חיפה במסגרת גביע הטוטו. ב-12 בינואר 2019, פרץ הבקיע את שער הבכורה שלו בקריירה בניצחון 1–2 נגד בני סכנין. בקיץ 2019, פרץ חזר לסגל של הפועל תל אביב ורשם 4 הופעות במדיה במסגרת גביע הטוטו, אך לא חזר למגרשי הכדורגל עקב פציעות חוזרות ונשנות. ב-31 ביולי 2020, פרץ חתם בקרמיוטיסה מליגת העל הקפריסאית. ב-11 ביולי 2021, פרץ חזר לישראל וחתם בהפועל נוף הגליל. בינואר 2022 פרץ חתם בבית"ר תל אביב בת ים מהליגה הלאומית. ב-11 באוגוסט חתם במכבי שעריים מליגה א. פרץ, שיחק בכל הנבחרות הצעירות של ישראל. ירין פרץ, באתר ההתאחדות לכדורגל בישראל ירין פרץ, באתר Transfermarkt ירין פרץ, באתר Soccerway ירין פרץ, באתר FootballDatabase.eu עמית קרקו, ‏הפועל, הנבחרת וקפריסין: ירין פרץ בגילוי לב, באתר ONE‏, 15 בינואר 2021 הבלם ירין פרץ (19) חתם במועדון ל-5 שנים ויצטרף לסגל, באתר הרשמי של הפועל תל אביב, 2 ביולי 2018 עמית קרקו, ‏הבלם ירין פרץ חתם לעונה בהפועל חדרה, באתר ONE‏, 6 באוגוסט 2021 מערכת וואלה! ספורט‏, ירין פרץ חתם לעונה אחת בקרמיוטיסה הקפריסאית, באתר וואלה, 31 ביולי 2020 דורון בן דור, ‏ירין פרץ ו-ויקי כחלון חתמו בהפועל נוף הגליל, באתר ONE‏, 11 ביולי 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ירין פרץ".
בלום אונד פוס

בלום אונד פוס (בגרמנית: Blohm+Voss נכתב גם Blohm & Voss או Blohm und Voß) היא חברה הנדסית ומספנה גרמנית, שנוסדה בעיר המבורג בשנת 1877 והתמחתה בבניית ספינות מסוג steel-hulled(אנ'). הספינה המפורסמת ביותר שנבנתה על ידם היא אוניית הקרב ביסמרק במלחמת העולם השנייה. בשנת 1930 בעלי החברה ייסדו חברת בת בשם Hamburger Flugzeugbau(אנ') לייצור כלי טיס. היא נוסדה זמן קצר לפני פרוץ מלחמת העולם השנייה, אך בהמשך התמזגה עם חברת האם. לאחר מלחמת העולם השנייה החברה חוותה קשיים כלכליים, היא הצליחה להתגבר עליהם על ידי הפיכתה לחברה אזרחית תוך החלפת הבעלים. בשנת 2016 רכשה את חברת הספנות הגרמנית Lürssen(אנ') וממשיכה להיות ספקית לשווקים האזרחים וגם לצבאיים. פעילות החברה מגוונת וכוללת גם ניהול נמל בעיר המבורג ופעילות הכרוכה בכך (תפעול ותיקון ספינות הפלגה). פעילות החברה כיום מתרכזת בעיקר בשלושה תחומים עיקריים והם בניית כלי שיט צבאיים, שירותי תפעול ותיקון לספינות סחר ושייט (אוניית תענוגות), ושיפוץ יאכטות. Blohm & Voss נוסדה ב-5 באפריל 1877 על ידי הרמן בלום (Hermann Blohm) וארנסט פוס (Ernest Voss או Voß בגרמנית) בשותפות כמספנה המתמחה בבניית ספינות מסוג steel-hulled. את המספנה הקימו בנמל Kuhwerder על האי Steinwerder(אנ') בהמבורג על הגדה הדרומית של נהר אלבה, גודלה של המספנה הכיל 15 אלף מטרים רבועים עם 250 מטרים ימיים וכלל שלושה מבנים, כאשר שנים מהם התאימו לספינות עד אורך 100 מטר. עד שנת 1955 שם החברה כלל את הסימן "גם" (&) בין שני השמות ונכתב B&V. בשנים אלו שוק בניית הספינות נשלט על ידי הבריטים כאשר גם לקוחות גרמנים העדיפו ספינות בריטיות. ובשנים הראשונות החברה התמקדה בשירותי תיקון, אך הצליחה לבנות ולמכור שלוש ספינות מסוג Barque(אנ'). בהמשך החברה בנתה גם אוניות משוטה קטנות מסוג Burg, לאחר מכן עסקי החברה השתפרו ופרחו מאוד, ובשנת 1882 לחברה כבר היה מוניטין של מספנה איכותית העומדת בזמנים והחברה הייתה לרווחית. כאשר הרמן בלום נפטר בשנת 1930, שני בניו רודולף בלום (Rudolf Blohm) ו-וולטר בלום (Walther Blohm) ירשו את החברה. שותפו ארנסט פוס (Ernst Voss) עזב את החברה זמן קצר לאחר מכן. בתקופה זו החברה נכנסה לקשיים כלכליים ולכן האחים בלום החליטו לגוון את פעילותם לתחום התעופה ובקיץ של שנת 1933 ייסדו את חברת הבת Hamburger Flugzeugbau. עם עליית המפלגה הנאצית בגרמניה לשלטון בשנת 1933 החלו השלטונות לחמש את הצבא וחברות אלו נעשו מעורבות יותר ויותר בפעילות זו ובנתה לשוק האזרחי והצבאי. ספינת הקרב הבולטת ביותר שייצרו הייתה הביסמרק, בהמשך ייצרו ספינות קרב רבות מסוג U-boat. בשנת 1944 בשטח המספנה בהמבורג הוקם מחנה ריכוז משנה למחנה הריכוז נוינגמה (Neuengamme concentration camp) כאשר האסירים של המחנה היוו את כח העבודה לחברה בין יולי 1944 לאפריל 1945. במהלך ההפצצות של בעלות הברית על העיר המבורג במלחמת העולם השנייה נפגעה המספנה ולבסוף בניית הספינות בה נאסרה. אתר האינטרנט הרשמי של בלום אונד פוס מדיה וקבצים בנושא בלום אונד פוס בוויקישיתוף
מתכת נפוצה

מתכת נפוצה היא מתכת נפוצה וזולה, בניגוד למתכת יקרה כמו זהב או כסף. מטרה ארוכת שנים של האלכימאים הייתה התמרה של מתכת זולה (באיכות נמוכה) למתכת יקרה. בתחום הנומיסמטיקה, נגזר ערכם של מטבעות לעיתים קרובות מתכולת המתכות היקרות. עם זאת, מתכות נפוצות שימשו גם במטבעות בעבר וגם כיום. בניגוד למתכת אצילה, ניתן להבחין בין מתכות נפוצות על ידי תהליכי חמצון או קורוזיה בקלות יחסית ובתגובה השונה לחומצת מימן כלורי (HCl) תוך ייצור מימן. דוגמאות כוללות ברזל, ניקל, עופרת ואבץ. נחושת נחשבת גם היא למתכת נפוצה מכיוון שהיא מתחמצת בקלות יחסית, אם כי היא לא מגיבה עם HCl. בכרייה ובכלכלה, המונח מתכות נפוצות (base metals) מתייחס למתכות הלא ברזליות למעט מתכות יקרות. אלו כוללים נחושת, עופרת, ניקל ואבץ. סוכנות המכס והגנת הגבולות של ארצות הברית כוללת יותר מתכות בהגדרת של מתכות נפוצות מסחריות. הרשימה שלה כוללת - בנוסף לנחושת, עופרת, ניקל ואבץ - את המתכות הבאות: מדיה וקבצים בנושא מתכת נפוצה בוויקישיתוף Non-ferrous metal price charts What Every Member of the Trade Community Should Know About: Household Articles of Base Metal, U.S. Customs and Border Protection. Jan. 2010
אגם וולפגנגזה

אגם וולפגנגזה (בגרמנית: Wolfgangsee) הוא אגם הממוקם ברובו בתחום זלצבורג וחלקו הקטן ממוקם בשטח מדינת אוסטריה עילית, נחשב לאחד הבולטים באזור זאלצקמרגוט. מקומיים מכנים אותו גם אגם "אבר" (Abersee). היישובים הקיימים לחופו הם שטרובל, סנט גילגן וסנט וולפגנג. האגם, כמו גם היישוב, קרויים על שמו של הכומר וולפגנג מרגנסבורג, אשר לפי האמונה העממית, בנה במקום את הכנסייה הראשונה במאה ה-10. האגם מחולק באמצעות חצי האי די אנגה (בגרמנית: היצרות, הידוק) לשני חלקים. באגם ובחופיו מתקיימים אירועי ספורט מגוונים, כמו שיט, גלישת רוח, סקי מים, צלילה וקייטסרפינג. באגם קיימים מינים רבים של דגים, בין היתר שפמנון ארקטי, טרוטנית בלטית, טרוטת האגמים, זנדר, צלופח וספרוס זהוב. נוכחותם של דייריים, משפחת דגי גרם מהסדרה צלופחי-קושק הנמצאים בסכנת הכחדה, מעידה על איכות המים הגבוהה באגם. מדיה וקבצים בנושא אגם וולפגנגזה בוויקישיתוף HISTORY OF ST.WOLFGANG AT LAKE WOLFGAN, https://www.stwolfgang.at/ Lake Wolfgang, Salzburg, Austria, https://www.lakelubbers.com/ about-the-region-around-lake-wolfgang, https://www.stwolfgang.at/ Lake Wolfgangsee Fishing Paradise - Strobl, Gschwendt and St. Wolfgang, wolfgangsee.salzkammergut.at ערך זה הוא קצרמר בנושא ימות ואגמים ובנושא אוסטריה. אתם מוזמנים לתרום לוויקיפדיה ולהרחיב אותו.
The Fox (What Does the Fox Say?)

"The Fox (What Does the Fox Say?)" (בתרגום חופשי לעברית: "השועל (איך עושה שועל?)") הוא סינגל וסרטון וויראלי של הצמד הקומי הנורווגי, יילוויס. הווידאו קליפ, שפורסם ב-3 בספטמבר 2013, היה הסרטון הטרנדי המוביל ביותר לשנת 2013 ביוטיוב. נכון למאי 2021, לווידאו קליפ יש יותר ממיליארד צפיות ביוטיוב. השיר הגיע למקום הראשון במצעד הסינגלים הנורווגי, והצליח להגיע, בשיאו, למקום השישי בבילבורד הוט 100 למשך שלושה שבועות רצופים. עד להוצאתו של השיר "Am I Wrong" של ניקו ווינץ (אנ') בארצות הברית, השיר היה השיר המדורג ביותר של אמן נורווגי שהופיע בבילבוד הוט 100, אחרי "Take on Me" של א-הא. במקור, השיר היה "אנטי-להיט", שהופק כחלק מהעונה החדשה של הצמד בתוכנית האירוח הנורווגית, I kveld med YLVIS (אנ'), והועלה ליוטיוב כטיזר, "The Fox", "נוצר כדי להיכשל", נהפך לוויראלי, ונהיה שיר "הפריצה" של יילוויס, ומשך תשומת לב בינלאומית להרכב. ב-2013, הצהירה יילוויס כי לא היו תוכניות להוציא אלבום שמכליל את השיר או כל המשך אליו. נכון לדצמבר 2021, לשיר יש יותר מ-136 מיליון השמעות בספוטיפיי. שועל ייצוג לשוני של קולות בעלי חיים מידע על היצירה "The Fox (What Does the Fox Say?)" באתר מיוזיק בריינז מידע על הסינגל "The Fox (What Does the Fox Say?)" באתר מיוזיק בריינז מידע על היצירה "The Fox (What Does the Fox Say?)" באתר Discogs מילות השיר "The Fox (What Does the Fox Say?)" באתר Genius סרטון השיר "The Fox (What Does the Fox Say?)" באתר יוטיוב מידע על השיר "The Fox (What Does the Fox Say?)" באתר ספוטיפיי מידע על הרצועה "The Fox (What Does the Fox Say?)" באתר ספוטיפיי British Library Sound and Vision blog – what does the fox say? (red fox vocalizations) What does the fox say easter egg in Wolfram Alpha Couch, Aaron (11 בדצמבר 2013). "Ylvis' 'The Fox' Is YouTube's Top Trending Video of 2013". The Hollywood Reporter. ארכיון מ-2021-02-25. נבדק ב-13 בדצמבר 2013. {{cite news}}: (עזרה) Hartley, Matt (11 בדצמבר 2013). "What does the fox say? Who knows ... but it's YouTube's most watched video of 2013". Financial Post. ארכיון מ-2015-03-26. נבדק ב-11 בדצמבר 2013. {{cite news}}: (עזרה) tvnorge (3 בספטמבר 2013). "Ylvis — The Fox (What Does the Fox Say?) [Official music video HD]". YouTube. ארכיון מ-2015-06-17. נבדק ב-19 באוקטובר 2013. {{cite web}}: (עזרה) Ylvis - The Fox (What Does The Fox Say?) [Official music video HD], נבדק ב-2021-05-12 Dawn, Randee (11 באוקטובר 2013). "What Does the Fox Say?' Ylvis answer ultimate question on TODAY". The Today Show. ארכיון מ-2021-02-25. נבדק ב-19 באוקטובר 2013. {{cite web}}: (עזרה) Marchese, David (15 באוקטובר 2013). "120,000,000 Ylvis Fans Can't Be Wrong". Spin. ארכיון מ-2021-03-08. נבדק ב-19 באוקטובר 2013. {{cite web}}: (עזרה) The Fox (What Does the Fox Say?), נבדק ב-2021-05-12 "The Fox (What Does the Fox Say?) - Single". iTunes. 2 בספטמבר 2013. ארכיון מ-2018-11-16. נבדק ב-7 בדצמבר 2013. {{cite web}}: (עזרה) "The Fox (What Does the Fox Say?): Ylvis: MP3 Downloads". Amazon.com. 16 בספטמבר 2013. ארכיון מ-2021-03-13. נבדק ב-7 בדצמבר 2013. {{cite web}}: (עזרה) "The Fox — Ylvis". MelOn. LOEN Entertainment. 10 בספטמבר 2013. אורכב מ-המקור ב-11 במרץ 2014. נבדק ב-7 בדצמבר 2013. {{cite web}}: (עזרה) "The Fox (2track)". Amazon.de (בגרמנית). 11 באוקטובר 2013. ארכיון מ-2021-03-18. נבדק ב-7 בדצמבר 2013. {{cite web}}: (עזרה)
ואנג'יקו

וואנג'יקו (בבנטו; תעתיק אנגלי: Wanjiku) הוא שם נשי לאישה משבט הקיקויו. מבחינה היסטורית, ואנג'יקו הייתה אחת מתשע בנותיהם של הזוג אשר ייסד את שבט אגיקויו, גיקויו ומומבי. כתוצאה מכך, צאצאי השושלת שלה מהווים את שבט אגאצ'יקו משבט אגיקויו בקניה. במסורות קיקויו, השם גתיגיה (Gathigia) הוא זהה גם כן לשם ואנג'יקו. לדוגמה; מבחינת מסורת הבנטו, זה אפשרי שאם הנקראת ואנג'יקו, תלד את בתה ותקרא לה ואנג'יקו, גם כן. אך אם הבת תרצה לקרוא לבתה ואנג'יקו על שם אמה, היא לא תוכל זאת לעשות זאת כיוון שהמסורת לא מאפשרת ששלושה דורות ייקראו באותו השם. לכן כדי בכל זאת לשמר את הכבוד, ובמקביל לא לפגוע במסורת, תקרא הבת השלישית גתיגיה. השם גתיגיה ישמש כשם מחפה על ואנג'יקו. השם גם יבדיל אותה מאמה ומסבתה, גם יישמור על כבוד המסורת וגם יאפשר שמירה על כבוד המשפחה. במקרה זה, מהלך זה מחויב להיעשות כל דור שלישי לשם המקורי, אך אם גתיגיה תלד בנות ותרצה לקרוא לבנותיה לעתיד גם כן על שם אמה, תוכל עכשיו להשתמש בשם ואנג'יקו בחופשיות. אך נכדי גתיגיה, הדור השלישי לה, יצטרכו גם כן להיקרא גתיגיה (ואנג'יקו). עם זאת, מגמה זו השתנתה עם הזמן וגתיגיה כבר אינו שם נפוץ. השם קיקו (Ciku) נהפך לקיצור נפוץ של השם ואנג'יקו. כיום, בקניה, ואנג'יקו הוא שם המשמש לסימול האזרח הפשוט בהקשר של הפוליטיקה הלאומית. השם בא לייצג את האדם הרגיל, לאחר שהנשיא לשעבר דניאל אראפ מוי דחה את הקריאות לחוקה חדשה. הוא העיר:"האם אתה חושב שוואנג'יקו מבין מהי חוקה?", כלומר, "האם אתה חושב שהאזרח הקנייתי הפשוט מבין מהי חוקה?". בעקבות הערה זו, התקבע הכינוי 'וואנג'יקו' שפירושו הוא ה"ציבור הרחב". סמל קניה דגל קניה המנון קניה https://www.arcjournals.org/pdfs/ijsell/v8-i7/4.pdf https://www.standardmedia.co.ke/entertainment/city-news/2000211875/dont-marry-men-from-these-kenyan-clans https://www.everyculture.com/Africa-Middle-East/Kikuyu-History-and-Cultural-Relations.html https://mukuyu.wordpress.com/2008/11/29/gikuyu-clans/ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ערב אחר

ערב אחר הוא אלבום הסולו ה-53 של הזמרת והיוצרת הישראלית חוה אלברשטיין, שיצא בשנת 2021. האלבום יצא בשנת 2021 וכולל בתוכו עשרה שירים ורצועה אינסטרומנטלית אחת. מתוך האלבום יצאו ארבעה סינגלים: "ערב אחר", "זה לא חדש", "בין הקירות", בו מתארח החצוצרן אבישי כהן, ו"הייתה לה ארובה לבנה", בו מתארח אבי קושניר. שלושה מהשירים באלבום, בהם שיר הנושא, הולחנו למילותיה של המשוררת עמירה הגני השירים "אל המים" ו"איזה עצב" נכתבו על ידי המשוררת אפרת מישורי. השיר "הייתה לה ארובה לבנה" נכתב על ידי חנוך לוין והולחן לראשונה על ידי שלמה גרוניך. אלברשטיין הלחינה את השיר מחדש בעצמה, ביצעה אותו עם אבי קושניר והקליטה איתו את השיר באולם הקונסרבטוריון הישראלי למוזיקה בתל אביב.אליהם התלוו הנגנים אבישי כהן בחצוצרה, יובל כהן בסקסופון סופרן ומלודיקה, ענת כהן בקלרינט, יונדב הלוי בתופים, שלומי שבן בפסנתר וערן ויץ בגיטרות, קלידים, קולות, עיבוד והפקה מוזיקלית. את עטיפת האלבום צילם מבקר המוזיקה יובל אראל. ערב אחר, רשימת השמעה, באתר יוטיוב "מי היה מאמין שבגילי אני עוד אעשה תקליטים ואצא להופעות. ברכה גדולה", באתר הארץ, 13 במאי 2021 חוה אלברשטיין, ואז חוה אלברשטיין גילתה את השירים שלה בספוטיפיי, באתר ynet, 9 במאי 2021 יובל אראל‏, חוה אלברשטיין – ערב אחר, בבלוג של יובל אראל, מגזין מוזיקה ותרבות, 9 במאי 2021 יובל אראל‏, חוה אלברשטיין ואבי קושניר - היתה לה ארובה לבנה, בבלוג של יובל אראל, מגזין מוזיקה ותרבות, 15 בינואר 2021
רות לורך

רות לורך (נולדה ב-1957) היא שופטת שמכהנת כנשיאת בית המשפט המחוזי מרכז. נולדה בישראל. למדה לימודי תואר ראשון במשפטים באוניברסיטת תל אביב. ב־1982 הוסמכה כעורכת דין. בשנת 1985 עבדה כתובעת בעיריית תל אביב. ב-1985 החלה לשמש כתובעת במשטרת ישראל בתפקידים שונים. בשנות התשעים למדה תואר שני במינהל עסקים באוניברסיטת בן-גוריון בנגב. ביוני 1998 מונתה לשופטת בית משפט השלום במחוז המרכז. באפריל 2004 מונתה לסגנית נשיא בתי משפט השלום מחוז המרכז. בפברואר 2008 מונתה לשופטת בית המשפט המחוזי מרכז. באוגוסט 2014 מונתה לסגנית נשיא בית המשפט המחוזי מרכז. החל מספטמבר 2018 שימשה בפועל כנשיאת בית המשפט המחוזי מרכז, ביוני 2019 מונתה במינוי קבע. רות נשואה ליפתח לורך (בנו של נתנאל לורך; נולד ב-1956) מנהל בתעשיית האלקטרוניקה ומתגוררת ברמות השבים. לורך היא ראשת ההרכב שהרשיע ב-2013 את יונתן היילו ברצח ירון איילין, אסיר משוחרר אשר תקף אותו מינית וסחט ממנו כספים. ההרכב דחה את טענות ההגנה שהעלה היילו ובפרט את טענתו להגנה עצמית, ומצא אותו אשם ברצח. לורך עמדה בראש ההרכב במשפט דומא, שהרשיע את עמירם בן-אוליאל וגזר עליו שלושה מאסרי עולם. בעקבות הפסיקה קיבלה איומים על חייה והוצמדה לה אבטחה. מנחם שטאובר, ‏השופטת רות לורך תמונה לנשיאת ביהמ"ש המחוזי מרכז בלוד, באתר גלובס, 1 ביולי 2018 דף השופטת באתר הרשות השופטת ציוץ של אור רביד נעמה כהן פרידמן, 20 שנות מאסר לגבר שרצח אדם ש'אנס אותו', באתר ynet, 22 בדצמבר 2013 הכרעת דין בתיק תפ"ח 22262-05-10 מחאת דומא מגיעה לבית השופטת: "משפט שקר -רות לורך תתביישי"
לשון הקרח טוטן

לשון הקרח טוטן או קרחון הלשון טוטן (באנגלית: Totten Glacier Tongue) היא קרחון לשון קטנה, המשתרעת לכיוון הים מקרחון טוטן בארץ וילקס בטריטוריה האנטארקטית האוסטרלית, שבאנטארקטיקה. לשון הקרח טוטן (וכן קרחון טוטן ומדף הקרח טוטן) מופו לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה. התצלומים צולמו בעונת המחקר (הקיץ האנטארקטי) 1946–1947. שמם של לשון הקרח ושל קרחון טוטן ניתן להם על ידי הוועדה המייעצת לשמות אנטארקטיים. לשון הקרח והקרחון, נקראים על שמו של ג'ורג' מ. טוטן (George M. Totten), פרח קצונה (מידשיפמן) ששירת בסלופ וינסנס (USS Vincennes), אשר שימשה את משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס. טוטן סייע לוילקס בהכנת המידע שנאסף על ידי המשלחת. • Mouginot, Jeremie; Scheuchl, Bernd; Rignot, Eric. (2012), Mapping of Ice Motion in Antarctica Using Synthetic-Aperture Radar Data , Remote Sens. 4, no. 9: 2753-2767. https://doi.org/10.3390/rs4092753 לשון הקרח טוטן באתר הסקר הגאולוגי של ארצות הברית לשון הקרח טוטן באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בלשון הקרח טוטן (וזמני זריחת/שקיעת שמש/ירח עדכניים) תחזית מזג אוויר עדכנית ארוכת טווח עבור לשון הקרח טוטן נתוני מזג אוויר היסטוריים עבור לשון הקרח טוטן סטטיסטיקות מזג אוויר עבור לשון הקרח טוטן מידע גאוגרפי והיסטורי מקור שמו של הקרחון